<classify> WAZIRI wa Nchi, Ofisi ya Rais, Tawala za Mikoa na Serikali za Mitaa TAMISEMI, Selemani Jafo amesema wakati utaratibu wa kuchukua na kurudisha fomu kwa ajili ya uchaguzi wa Serikali za Mitaa ukiendelea, amepokea malalamiko ya kuwepo dosari katika kata 72 kati ya kata 3,959 na ameahidi kushughulikia changamoto zote zinazojitokeza.Aidha, ametaka vyama vya siasa kufuata masharti na miongozo iliyowekwa kwenye uchaguzi wa Serikali za Mitaa huku akisema changamoto zilizojitokeza katika siku ya kwanza ya uchukuaji fomu kwenye uchaguzi huo zimeanza kushughulikiwa.Jafo ameeeleza hayo jijini Dodoma wakati wa kutoa tathimini ya siku mbili za mwanzo za uchukuaji na urudishaji wa fomu ulioanza juzi.Alisema kwa asilimia kubwa utaratibu wa uchukuaji na urudishaji fomu umeenda vizuri na kuwa dosari zilizojitokeza ni wastani wa asilimia moja zilizotokea katika baadhi ya mikoa.Kati ya kata 3,959 zilizopata dosari zimejitokeza katika kata 72 tu ambayo ni kama asilimia moja, dosari nyingi zilikuwa ni za uelewa, amesema.Ametaja baadhi ya mikoa kuwa ni Mlowa mkoani Songwe, Liwale mkoani Lindi, Sengerema Mwanza na Moshi Kilimanjaro.Jafo alisema malalamiko kuhusu fomu zinazotolewa kwa wagombea kutogongwa muhuri, vyama vya siasa vinapaswa kufahamu kuwa zitagongwa muhuri pindi watakaporudisha au wakati wa uteuzi.Aidha, Jafo alitoa msisitizo kwa wasimamizi wa uchaguzi na wasimamizi wasaidizi kuzingatia kanuni za uchaguzi kama zilivyowekwa.  <topic>: kitaifa 